stanford-oval/wikipedia huggingface dataset:
שנות ה-50 של המאה ה-3
אירועים בולטים בעולם > מלחמה ופוליטיקה > מלחמות

250 – הגותים פולשים למואסיה
250 – האלמאנים מגרשים את הרומים מאזור הדונאו-ריאס
251 – קרב ארביטוס בשטח בולגריה של היום. הפסד לאימפריה הרומית לצבא משותף של מספר שבטים גרמנים. הקיסר דקיוס ובנו נהרגו בקרב.
253 – קרב ברבליסה - הפסד נוסף לרומי כאשר האימפריה הסאסאנית בראשות שאפור הראשון כובשת את אזור אנטיוכיה (אם כי שבור רואה חשיבות רבה יותר בהישגיו בכיבוש ארם נהריים וארמניה)
257 – ולריאנוס משחרר את אנטיוכיה מידי שאפור הראשון
257 – הפרנקים פולשים לגליה והיספניה.
257 – שבט גרמני של אלמנים פולש לאיטליה.
258 – פלישות גותיות דרך הים השחור לאסיה הקטנה.
259 – פלישתם של האלמנים לשווייץ.
259 – קרב מדיולנום - האימפריה הרומית ניצחה בקרב נגד האלמנים באזור בו נמצאת מילאנו בעת המודרנית.
אירועים בולטים בעולם > מלחמה ופוליטיקה > אירועים פוליטיים משמעותיים

20 בינואר 250 – רדיפות דקיוס: קיסר האימפריה הרומית דקיוס מכריז על רדיפות נגד הנוצרים, במהלכן מוצא להורג האפיפיור פביאנוס
250 – הקיסר דקיוס מתחיל ברדיפות של הנוצרים באימפריה הרומית
251 – כינוס ראשי הכנסייה הנוצרית בקרתגו.
12 במאי 254 – סטפנוס הראשון ממונה לאפיפיור
31 באוגוסט 257 – סיקסטוס השני מתמנה לאפיפיור
257 – ולריאנוס מתחיל את רדיפת הנוצרים ומוציא צו ראשון נגדם
כלכלה

פרק זה לוקה בחסר. אנא תרמו לוויקיפדיה ו.
אסונות

פרק זה לוקה בחסר. אנא תרמו לוויקיפדיה ו.
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
20 בינואר 250 - האפיפיור פביאנוס הוצא להורג במסגרת רדיפות דקיוס
258 – הוצאה להורג של ראשי הנצרות כולל האפיפיור וראשי כנסייה נוספים.
מדע וטכנולוגיה

פרק זה לוקה בחסר. אנא תרמו לוויקיפדיה ו.
250 – דיופנטוס כותב את "אריתמטיקה", המסה השיטתית הראשונה על אלגברה
תרבות פופולרית

פרק זה לוקה בחסר. אנא תרמו לוויקיפדיה ו.
אישים בולטים

פרק זה לוקה בחסר. אנא תרמו לוויקיפדיה ו.
אישים בולטים > מנהיגי עולם בולטים

האפיפיור פביאנוס
תחת שמי ים התיכון

| --- | --- |

 סינגל בביצוע שלמה ארצי
 מתוך האלבום חום יולי אוגוסט
 יצא לאור:  1988 
 שפה:  עברית 
 לחן:  שלמה ארצי 
 
"תחת שמי ים התיכון" הוא שיר עברי שכתב, הלחין וביצע שלמה ארצי ועיבד עדי רנרט. השיר יצא לאור בשנת 1988, ונכלל באלבומו של ארצי "חום יולי אוגוסט".
רקע

השיר נכלל באלבום "חום יולי אוגוסט", שעסק בנושאים פוליטיים ובמשפחתו של ארצי.
קולות הרקע בשיר בוצעו על ידי הזמרת מזי כהן.
נטען שמילות השיר אינן ברורות לקהל המאזינים.
על פי המוזיקאי דויד פרץ, השיר עוסק בניגודים בין מזרח למערב בישראל. בריאיון על אודות האלבום ציין ארצי כי את השורה "עכשיו יש את הזמן במזרחית" כתב לאחר שקיבל לידיו קלטת של זוהר ארגוב. את השורה "חצי עולם כבר שר יוון", כתב בשל התעוררות המוזיקה היוונית באותה תקופה בישראל, במיוחד עם הצלחת אלבומו של יהודה פוליקר "עיניים שלי".
בשיר נאמר "עד שישוב הים מזעפו, לא, לא נדע, כמה זה עולה לנו" – הרמז לספר יונה, שם נכתב "ויעמוד הים מזעפו" (א', ט"ו).
במצעדי הפזמונים השבועיים של רשת ג' הגיע השיר למקום הרביעי. במצעד הפזמונים העברי השנתי לשנת התשמ"ח-1988 של רשת ג' הגיע השיר למקום השביעי.
בקליפ לשיר, בבימוים של בני כרמלי ושלמה ארצי, הופיעו ארצי ובנו בן בן ה-11.
אלי יצפאן צילם בתוכנית שלו קליפ שבו חיקה את כל "מנהיגי המזרח התיכון" כשהם שרים את השיר.
הערות שוליים

↑  מנחם בן, היופי הסתום הזה, באתר nrg מעריב 18 בפברואר 2006.
↑  דויד פרץ, על השיר 'תחת שמי ים התיכון' מאת שלמה ארצי, באתר "תרבות•il"
↑  תחת שמי ים התיכון באתר פזמונט.
↑  צחי לוי, איך להיות שלמה ארצי ב־10 צעדים פשוטים, באתר ynet, 14 במרץ 2002.
תחתונית

מאדאם דה פומפדור לובשת גלימה מעוטרת ותחתונית תואמת, שנות ה-60 של המאה ה-18.
תחתונית לבנה מתחת לשמלה כחולה. איור משנת 1900.
תחתונית היא שמלה תחתונה, אשר נלבשה בעבר מתחת לשמלה של אישה כלבוש תחתון נסתר באירופה ובארצות הברית. בין המאה ה-16 למאה ה-19, המונח התייחס לשמלה שנלבשה מתחת לגלימה או שמלה קצרה יותר, כאשר השמלה נועדה להיות נראית, ולכן שמלה זו תאמה את יתר חלקי הלבוש של האישה.
היסטוריה

בצרפתית התחתונית נקראת "פטיקוט" (petycote), שמקורה מהשם "petite cote" (מעיל קטן). היה זה מעין מעיל קטן ומרופד שנלבש על ידי גברים. במאה ה-15 נלבשה מתחת לחולצה לחימום הגוף או למניעת חיכוך מיותר בלבישת בגדים עליונים מחוספסים. בסוף ימי הביניים הבגד עבר לארון הנשי והפך לחצאית שנלבשת מתחת לחצאית העליונה.
מטרתה של התחתונית הייתה בעיקר אופנתית – התחתונית נועדה לנפח את השמלה החיצונית (כגון שמלה מסוג קרינולינה), ועל כן מדובר היה בשמלה מעמלנת וקשיחה. השמלה הנפוחה נועדה ליצור אשליה של מותניים צרות לעומת אגן ירכיים רחב. בנוסף, היו תחתוניות שנועדו לחימום. תחתוניות אלה היו עשויות צמר, והיו רכות יותר.
שמלות נפוחות יצאו מהאופנה בשלהי המאה ה-18, והשימוש בתחתוניות פחת, אולם באמצע המאה ה-19 הייתה תחייה של התחתוניות והשמלות הנפוחות בעיקר בארצות הברית. השמלות הנפוחות והתחתוניות יצאו שוב מהאופנה בראשית המאה ה-20, אולם בשלהי שנות ה-30 של המאה ה-20 שוב שבו לאופנה, עד פרוץ מלחמת העולם השנייה, עת המחסור בבדים הביא להפסקת לבישתן.
כיום, תחתוניות נלבשות במסגרת אופנת לוליטה או לבוש גותי, או על ידי נשים שרוצות לשמור על צורת הבגד העליון, או רוצות להימנע ממגע זיעה בשמלה. לעיתים לובשים תחתונית כותנה תחת שמלה מבד סינתטי כדי להימנע מחשמל סטטי.
הערות שוליים

↑  editors of the Encyclopaedia Britannica, Petticoat, Encyclopaedia Britannica (באנגלית)
שכבת הרשת של מודל ה-OSI

שכבת הרשת (Network) היא השכבה השלישית במודל ה-OSI והיא אחראית על מיפוי לוגי של הרשת והעברת נתונים על פי מיפוי זה. היא מספקת שירותים לשכבת התעבורה ומשתמשת בשירותיה של שכבת הקו על מנת להעביר את הנתונים על גבי הרשת.
שכבת הרשת היא השכבה בה מתבצעות כל ההחלטות הנוגעות לדרך בה יועברו הנתונים על גבי הרשת, היא זו שתקבע האם קיים קשר בין המקור ליעד, היא תבחר באיזו דרך יעברו הנתונים (בהנחה שקיימת יותר מדרך אחת בין המקור ליעד) על פי שיקולים שונים, ביניהם מהירות, זמינות ויכולת יצירת קשר, יעילות, עומס ועלויות.
שכבת הרשת אחראית גם על חלוקת כתובות לוגיות לכל התחנות ברשת. כתובות לוגיות (כיום בדרך כלל כתובות IP) הן כתובות שניתנות על פי היגיון מסוים, בדרך כלל בצורה מדרגית, על מנת שאפשר יהיה לאתר כל תחנה בקלות יחסית. לא יכול להתקיים מצב בו לשתי תחנות באותה רשת יש אותה כתובת לוגית.
פרוטוקולים של שכבת הרשת

את הפרוטוקולים הפועלים בשכבת הרשת נהוג לחלק לשני סוגים - פרוטוקולים מנתבים ופרוטוקולים מנותבים:
רכיבים המתפקדים בשכבת הרשת

נתב מבצע החלטות ניתוב על פי כתובות לוגיות, הוא משתמש בפרוטוקולים מנתבים ומבצע החלטות על פי כתובות לוגיות שניתנו על ידי פרוטוקולים מנותבים ולכן הוא נחשב לרכיב המתפקד בשכבת הרשת של מודל ה-OSI.
ראו גם

מונחים ברשת מחשבים
תחתוני מחזור

תחתוני מחזור
תחתוני מחזור (או: תחתוני וסת) הם תחתונים סופגים המיועדים ללבישה במהלך הווסת. תחתוני מחזור מעוצבים כמו תחתונים רגילים אך הם מורכבים מבדים סופגים מאוד לספיגת דם הווסת. תחתוני מחזור מיוצרים מבדים שונים, טבעיים וסינתטיים, ורובם עושים שימוש בבדי מיקרופייבר פוליאסטר לאזור הספיגה.
סקירה כללית

שוק התחתונים לתקופת הווסת התפתח כתגובה להעדפות הצרכניות המתרחקות ממוצרים מסורתיים וחד-פעמיים לשימוש במהלך הווסת, כגון תחבושות היגייניות וטמפונים. מותגים שונים משתמשים בטכנולוגיה שונה, לרוב מוגנת בפטנט, לפעולה אנטי-מיקרוביאלית, לנידוף לחות ולספיגה מיטבית.
בשנת 2015 ה-BBC ציין את ג'ולי סיגיל
כמפתחת מוקדמת של הטכנולוגיה המשמשת בתחתוני מחזור בחברה שלה "Dear Kate".
תחתוני מחזור נחשבים לדרך ידידותית לסביבה לצמצום פסולת חד-פעמית ולהפחתת ההוצאות הכספיות. ההערכה היא שטמפונים, תחבושות היגייניות ומוליכים מייצרים 200,000 טונות של פסולת פלסטיק בבריטניה מדי שנה. בארצות הברית מעריכים שמוצרים סניטריים מייצרים יותר מ-200,000 טונות של פסולת מדי שנה.
סיכונים

חברות מסוימות (כמו Thinx, Ruby Love ו-Knix) עומדות בפני תביעות ייצוגיות עבור תחתוני מחזור המכילים רעלים שעלולים להזיק כמו חומרים פר-ופוליפלואורואלקיל (PFAS) אשר עשויים להיות קשורים לתוצאות בריאותיות שליליות כמו סרטן. התביעה נגד Thinx יושבה בפשרה בינואר 2023.
הערות שוליים

1 2   שיר אנגל, דם חם: תחתוני מחזור כובשים את השוק ומערערים את הטאבו, באתר TheMarker‏, 25 במאי 2023
↑  Benton, Emilia; Gomez, Jasmine; Jones, Alexis, "These Disposable Period Panties Are $9 And Make You Forget You're On Your Period", Women's Health, Dec 16, 2022.
↑  Mary Johnson, "The Bizwomen Interview: Dear Kate founder Julie Sygiel", The Business Journals, 15 December 2015.
↑  "Julie Sygiel, 27, USA", bbc.com, 16 November 2015.
↑  "The rise of period pants: are they the answer to menstrual landfill – and women's prayers?". the Guardian (באנגלית). 2021-09-01. נבדק ב-2021-11-05.
↑  "What are the environmental impacts of period products?". The Independent (באנגלית). 2021-11-05. ארכיון מ-2022-05-25. נבדק ב-2021-11-05.
↑  "How period pants can help you reduce your plastics use and protect the environment". www.scotsman.com (באנגלית). נבדק ב-2021-11-05.
↑  "A Guide to Environmentally Friendly Menstrual and Period Products". www.vice.com (באנגלית). נבדק ב-2021-11-05.
↑  "Which Period Products Are Best for the Environment?". Global Citizen (באנגלית). נבדק ב-2021-11-05.
↑  "Lawsuit Investigation Looks at PFAS Levels in Menstrual Underwear". www.classaction.org (באנגלית). 2020-08-26. נבדק ב-2023-01-25.
↑  Dickens, et al. v. Thinx Inc., No. 1:22-cv-4286-JMF.
↑  "Thinx period underwear was supposed to be 'non-toxic'. Now customers feel betrayed". the Guardian (באנגלית). 2023-01-19. נבדק ב-2023-01-26.
שכבת ספינוסום

| --- | --- |
 תמונה היסטולוגית המציגה קטע של האפידרמיס. שכבת הספינוסום מסומנת מעט מתחת למרכז.
 סיווגים
 ICD-11:  XA8AM6 
 
שכבת הספינוסום (או שכבת השדרה/שכבת תאי העיקצוץ) (בלטינית: Stratum spinosum) היא שכבה של האפידרמיס שנמצאת בין שכבת גרנולוסום לבין שכבת תאי הבסיס. שכבה זו מורכבת מקרטינוציטים פוליהדרלים. אלה מצטרפים לדסמוזומים. המראה הקוצני (בלטינית: spinosum) שלהם נובע מהתכווצות המיקרופילמנטים בין הדסמוזומים המתרחשת כאשר צובעים אותם בצביעת המטוקסילין-אאוזין. הקרטיניזציה מתחילה בשכבת הספינוסום, אם כי הקרטינוציטים בפועל מתחילים בשכבת תאי הבסיס. יש להם גרעינים גדולים מוכתמים חיוורים שכן הם פעילים בסינתזה של חלבונים פיברילרים, הידועים כציטוקרטין, אשר מצטברים בתוך התאים המתקבצים יחד ויוצרים טונופיברילים (מבני חלבון ציטופלזמיים ברקמות אפיתל. הטונופיברילים ממשיכים ליצור את הדסמוזומים, המאפשרים ליצור קשרים חזקים בין קרטינוציטים סמוכים. שכבת הספינוסום מכילה גם תאי לאנגרהנס, המתפקדים כמקרופאג על ידי בליעת חיידקים, חלקיקים זרים ותאים פגומים המתרחשים בשכבה זו.
משמעות קלינית

היפרפלזיה דיפוזית של שכבת ספינוסום מכונה אפידרמיס.
תמונות נוספות

אפידרמיס ודרמיס של עור האדם
קטע של האפידרמיס
ראו גם

תאי שדרה (באנגלית)
הערות שוליים

↑  Rook, Arthur; Burns, Tony (2004). Rook's textbook of dermatology. Blackwell Science. pp. 3.7–3.8. ISBN 978-0-632-06429-8. OCLC 55097298.
↑  James, William D; Berger, Timothy G; Elston, Dirk M; Odom, Richard B (2006). Andrews' diseases of the skin: clinical dermatology. Saunders Elsevier. p. 2. ISBN 978-0-7216-2921-6. OCLC 62736861.
↑  Marks, James G; Lookingbill, Donald P (2006). Lookingbill and Marks' principles of dermatology. Saunders Elsevier. p. 6. ISBN 978-1-4160-3185-7. OCLC 70829704.
↑  Di Meglio, Paola; Conrad, Curdin (2016). "Psoriasis, Cutaneous Lupus Erithematosus and Immunobiology of the Skin". Encyclopedia of Immunobiology. pp. 192–203. doi:10.1016/b978-0-12-374279-7.15008-8. ISBN 978-0-08-092152-5.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
שריונית אוטר

| --- | --- |
שריונית אוטר חוצה גשר ביילי מעל לנהר וולטורנו שליד גראזאניס, איטליה, 1943
שריונית אוטר חוצה גשר ביילי מעל לנהר וולטורנו שליד גראזאניס, איטליה, 1943
 מידע כללי
 סוג:  שריונית
 מדינה מייצרת:  קנדה קנדה
 שנת ייצור:  1942
 דגם קודם:  האמבר
 דגם עוקב:  סטגהאונד
 מערכה מרכזית:  מלחמת העולם השנייה, מלחמת העצמאות
 מידע טכני
 אורך:  4.50 מטרים
 רוחב:  2.16 מטרים
 משקל:  4.44 טון
 מהירות:  75 קמ"ש על כביש
 מנוע:  GMC בנזין, 6 צילינדרים 106 כ"ס
 שריון:  עד 12 מ"מ
 צוות:  3
 מערכות נשק
 חימוש עיקרי:  רובה נגד טנקים בויס
 חימוש משני:  מקלע ברן "0.303
שריונית אוטר (Otter LRC) היא שריונית קלה שיוצרה במפעלי ג'. אמ. סי קנדה עבור הצבא הקנדי והבריטי בתקופת מלחמת העולם השנייה תחת השם: Otter GMC Canada Mk1. היא נקראה גם: Otter LRC.
השריונית נבנתה על בסיס מרכב של CMP 15 במטרה לספק לצבאות בנות הברית שריוניות סיור קלות.
היסטוריה

השריונית פותחה על ידי חברת גנרל מוטורס קנדה כתחליף קנדי לשריונית הבריטית מסוג האמבר. בשנים 1942-1945 יוצרו 1761 יחידות משריונית זו במפעלי Oshawa ליד טורונטו שבאונטריו.
החימוש התבסס על רובה נגד טנקים מסוג בויס ומקלע קל מסוג ברן שהותקן בצריח קטן פתוח. ככלל, זו הייתה שריונית קלה במשקל ובחימוש בהשוואה לכלי רכב אחרים מאותה תקופה. השריון הדק שלה אפשר הגנה רק כנגד נשק קל.
השריונית שרתה את הכוחות הקנדים בחזית האיטלקית ובחזית בצפון מערב אירופה. והופעלה גם על ידי מספר יחידות בריטיות.
לאחר מלחמת העולם השנייה הופעלו השריוניות על ידי הצבא ההולנדי בפעולותיו בדיכוי המרד באינדונזיה, הופעלה על ידי יחידות המשטרה הבריטיות בפלשתינה בתקופת המנדט הבריטי וכן על ידי הלגיון הירדני בירדן.
מלחמת העצמאות

השריונית הייתה בשימוש נרחב על ידי כוחות המשטרה הבריטים בארץ ישראל.
לקראת סיומו של המנדט החלה יחידת הרכש של ארגון ההגנה בניסיונות שונים במטרה להשיג בכל דרך שהיא שריוניות. בשבועות האחרונים של המנדט ריכזו הבריטים כלי נשק ואמצעי לחימה רבים בחיפה ובעיקר במחסני נמל חיפה לקראת פינויים.
שתי שריוניות שצוותיהן ירדו בתאריכים שונים לשחות בים בחוף בת גלים, נגנבו מתחת לאפם.
שריונית שלישית נגנבה מחייל וקצין בריטי שהחנו אותה ברחוב העצמאות (אז רחוב המלכים) ונכנסו לקיוסק לרוות את צמאונם בכוס בירה.
שריונית רביעית נרכשה במרמה תמורת 1000 לא"י והוברחה על ידי חייל בריטי בשם ג'אף שהיה נשוי ליהודיה מבסיס בריטי בירושלים לקריית ענבים..
סך הכל נגנבו כ-10 שריוניות. רובן על ידי אנשי ארגון ההגנה ומיעוטן על ידי ארגון  האצ"ל.
השריוניות שנגנבו על ידי ההגנה, הועברו לבסיס יחידת שרות המשוריינים במרכז, שם שופצו על ידי אנשי היחידה. הותקנו בהן מכשירי קשר מסוג מק. 19, בחלקן העליון הוסיפו צריח קטן מתומן (בן 8 צלעות) מסתובב בו הותקנה מכונת ירייה מסוג מג. 34. מקלע נוסף מאותו הסוג הותקן בעמדת המפקד שליד הנהג.
השריוניות המשופצות סופקו למספר חטיבות, אולם אין מידע מדויק לאיזה חטיבות ובאיזה כמויות. מתמונות פעילות החטיבות השונות זוהו שריוניות אלה בשימוש חטיבה שבע וחטיבת הנגב, פלמ"ח.
בחטיבה שבע צוותו השריוניות השונות בשתי פלוגות בגדוד 73 המשוריין תחת פיקודו של חיים לסקוב: פלוגה א' ופלוגה ב'. כל פלוגה הכילה שלוש מחלקות כאשר בכל מחלקה הייתה שריונית אחת עם צוות של שלושה לוחמים ושתים עם צוות של ארבעה וחמישה. היות שידוע שהשריונית הופעלה על ידי צוות בן 3 לוחמים ואילו שריונית מסוג וייט הכילה יותר, הרי מכאן המסקנה שהיו כנראה בכל פלוגה לפחות שלוש שריוניות מסוג אוטר, ובסך הכל שש שריוניות. שאר השריוניות היו מסוג וייט.
גרסאות:
בשריונית מספר 10624 הותקנו שני סוגי מקלעים: בצריח מקלע M1919 בראונינג ובתא המפקד מקלע מג. 34.
בשריונית מספר 3035 הותקנו שני מקלעים מסוג בראונינג "0.3, מקלע נדיר בצה"ל באותה תקופה.
בשתי השריוניות הותקן בצריח פריסקופ שאפשר ירי מתוך הצריח ללא חשיפה לאש האויב.
גלריית תמונות

שריונית גי.אמ.סי. אוטר, חטיבה 7, 1948
שריונית גי.אמ.סי. אוטר של צבא ההצלה ועליו סמל צבא ההצלה: פגיון נעוץ במגן דויד
שריונית גי.אמ.סי. אוטר עם תוספת צריחון מתומן שנבנה בסדנת המשוריינים של ההגנה, מאי 1948
שריונית אוטר מקורית (ללא צריח) לקראת שיפוץ, הולנד, 2009
שתי מכוניות בשורה השניה - שריונית גי.אמ.סי. אוטר עם תוספת צריחון, חטיבה 7
הערות שוליים

↑  ראו ערך משוריין פרפר
↑  ראו ספרו של פנחס וזה המשימה רכש, ע' 117-119.
↑  ראו ספרו של פנחס וזה המשימה רכש, ע' 123-121.
| רק"מ של חבר העמים הבריטי מימי מלחמת העולם השנייה |
| --- | --- | --- |
| טנקים קלים | ויקרס סימן 3-2 • ויקרס סימן 5-4  • ויקרס סימן 6  • טטררך |  |
| טנקי שיוט | סימן 1 • סימן 2 • סימן 3 • סימן 4 • קובננטר • קרוסיידר • קאבליר • קנטאור • קרומוול • צ'לנג'ר • קומט • ראם (קנדה) • גריזלי (קנדה) • סנטינל AC1 (אוסטרליה) •  שרמן פיירפליי |  |
| טנקי חי"ר | מטילדה סימן 1 • מטילדה סימן 2 • ולנטיין • צ'רצ'יל |  |
| משחיתי טנקים | ארצ'ר • אכילס |  |
| תומתי"ם | בישופ • סקסטון (קנדה) |  |
| נגמשי"ם | זחלילית אוניברסלית • נגמ"ש לויד • נגמ"ש קנגורו (קנדה) |  |
| כלי רכב משוריינים |  שריונית AEC • שריונית ביוורטה • שריונית קובנטרי • שריונית דיימלר • שריונית גאי • שריונית האמבר • שריונית לנצ'סטר • שריונית מוריס CS9 • שריונית רולס-רויס • שריונית רובר (אוסטרליה) • שריונית מרמון הרינגטון (דרום אפריקה) • שריונית פוקס (קנדה) |  |
| רכבי סיור משוריינים | שריונית סיור דיימלר דינגו • שריונית סיור האמבר • שריונית סיור מוריס • שריונית סיור דינגו (אוסטרליה) • שריונית סיור איירונסייד • שריונית סיור אוטר (קנדה) • שריונית סיור S1 (אוסטרליה) |  |
| משאיות משוריינות | ביסון • ארמדילו • בדפורד • C15TA (קנדה) • ‏AEC |  |
| רק"ם נסיוני | הארי הופקינס • אלקטו • אוונג'ר • צנטוריון • בלאק פרינס • טוג • אקסלסיור • ואליאנט • טורטויס • סקופילד (ניו זילנד) • שריונית רינו (אוסטרליה) |  |
תוכנית פיהרמן

תוכנית פיהרמן הייתה תוכנית של מהגרים גרמנים באורוגוואי לפלישת גרמניה הנאצית אל אורוגוואי. היא נקראת על שם העומד בראשה, ארנולף פיהרמן.
רקע

במרכזה של התוכנית עמד ארנולף פיהרמן, אזרח גרמני שהיגר בסוף מלחמת העולם הראשונה לסלטו שבאורוגוואי. במרץ 1937 פיהרמן נבחר להיות נשיא מרכז התרבות הגרמני-אורוגוואי בסלטו, אשר זה עתה הוקם. חודשיים לאחר מכן, הוא השתתף בחגיגות המקומיות לכבוד האימפריה האיטלקית שהייתה אז תחת משטרו הפשיסטי של מוסוליני. בסוף שנות ה-30 הקדיש פיהרמן את רוב זמנו לצילום ואקטיביזם נאצי. הוא החל להפיץ חוברות תעמולה נאצית אנטישמיות, וזוהה כמנהיג של קבוצה נאצית שפעלה בסלטו ובעיר השכנה קונקורדיה שבארגנטינה.
התוכנית

פיהרמן חשב שאורוגוואי יכולה להפוך לקרש קפיצה לפלישה למדינות שכנות, במיוחד ארגנטינה וברזיל. לפי התוכנית, חייליו במונטווידאו יתארגנו בשני גדודי ארטילריה ופרשים, שתי פלוגות בקולוניה דל סקרמנטו, פריי בנטו, ריברה וארטיגס ובמקביל גדוד נוסף בסלטו. עוד פירטה התוכנית כי היהודים, המנהיגים הפוליטיים והבונים החופשיים יירדפו ויושמדו. לפי התכנון הפלישה הייתה אמורה להסתיים תוך 15 ימים.
כשנודע לממשל באורוגוואי על התוכנית, פיהרמן נעצר בקונקורדיה והועבר לתחקור בבואנוס איירס, כדי לתת הסברים על תוכנית כיבוש נוספת, הפעם בפטגוניה. משלא נמצא בסיס ראייתי, הוא חזר לאורוגוואי בספטמבר 1941 לבקשת בית המשפט. שם, הוא העיד על תוכניות הכיבוש של אורוגוואי. בפברואר 1944 ניתן גזר הדין של הקבוצה בראשותו. הוא קיבל את העונש הכבד ביותר מבניהם – שנת מאסר. בנובמבר 1946, לרגל הביקור השנתי בבתי הכלא, שוחררו פיהרמן וחסידיו בשל התנהגות טובה.[דרושה הבהרה]
ראו גם

מבצע בוליבר
הסדר החדש
הערות שוליים

↑  "El Mercosur que querían los nazis". Diario EL PAIS. אורכב מ-המקור ב-15 ביוני 2013. נבדק ב-8 במאי 2022. {{cite web}}:  (עזרה)
תזמורת קולומביה

תזמורת קולומביה (אנגלית: Columbia Symphony Orchestra) הייתה תזמורת, שהקימה חברת תקליטי קולומביה. היא שירתה כמה מן הידועים ביותר באמני קולומביה, שנעזרו בהקלטותיהם רק במשאבי החברה. ההקלטות החשובות ביותר, אולי, של התזמורת היו עם המנצח ברונו ולטר, שהקליט סימפוניות של בטהובן, ברהמס, מאהלר ומוצרט בפרשנות האישית שלו, שזכתה להערכה רבה. עם התזמורת הזו הקליט ולטר את הקלטת הסטריאו היחידה שלו לסימפוניה התשיעית של מאהלר, שעליה ניצח בביצוע הבכורה העולמי. גם איגור סטרווינסקי ערך כמה הקלטות, שבהן ניצח על יצירותיו הוא.
המושג "תזמורת קולומביה" שימש גם תזמורות אחרות, שלא יכלו, מסיבות חוזיות, להופיע תחת שמן המוכר.
שכבת התעבורה

שכבת התעבורה (Transport) של מודל TCP/IP מקבילה מבחינת תפקידיה לשכבת התעבורה של מודל ה-OSI - היא אחראית על ניהול התקשורת, אמינות החיבור, ואמינות הנתונים. כמו כן, היא משמשת את שכבת היישום של מודל TCP/IP ומשתמשת בשכבת הרשת של המודל לצורך העברת נתונים ברשת.
בשכבת התעבורה נכללים מספר פרוטוקולים, שמיישמים את הפונקציות של השכבה בדרכים שונות. בנוסף, חלקם בוחרים ליישם או לא ליישם פונקציות מסוימות. לדוגמה: פרוטוקול UDP לא בודק את אמינות הנתונים שהוא מעביר (בניגוד לפרוטוקול TCP). עם זאת, קיימים שני תפקידים המשותפים לכל הפרוטוקולים, והם: בקרת זרימה ואמינות החיבור.
בקרת זרימה

פרוטוקולים של שכבת התעבורה מפקחים על זרימת הנתונים (Data stream) בין שני צמתים ברשת מחשבים. פיקוח זה מתבטא בשליטה על מהירות ההעברה (רוחב פס), המתבצע על ידי שימוש ב"חלונות" (Sliding window), כאשר גודל החלון קובע את כמות נתונים שמחשב המקור (SOURCE) יעביר למחשב היעד (DESTINATIONׂׂ), לפני שהם יתאמו מחדש פרטים שונים הנוגעים לאופן העברת הנתונים (ביניהם גם גודל החלון). ככל שהחלון גדול יותר, כך מהירות העברת הנתונים עולה. בדרך כלל, כאשר שני המחשבים פנויים, וקו התקשורת ביניהם אמין, החלון יהיה גדול למדי. לעומת זאת, אם אחד המחשבים עסוק, הוא יבקש להקטין את החלון ובכך להאט את קצב העברת הנתונים.
אמינות החיבור

קיימות שתי שיטות נפוצות לבדיקת אמינות החיבור - מספרים רציפים (sequencing numbers) ואישורים (acknowledgments) כאשר רוב הפרוטוקולים משתמשים בשילוב של שתיהן.
כאשר משתמשים במספרים רציפים, כל חבילות הנתונים (datagram) שנשלחות על ידי מחשב המקור ממוספרת בסדר עולה. כך יכול מחשב היעד לוודא שהגיעו אליו כל החבילות, ובאם חסרה אחת הוא יכול לבקש את המידע הספציפי.
אישורים משמשים את מחשב היעד להודיע למחשב המקור על החבילה האחרונה שהתקבלה, ולבקש את החבילה הבאה. מספר האישור יהיה המספר הרציף של החבילה הבאה שמחשב המקור צריך לשלוח (לדוגמה: אם נשלחו חבילות 1-10 מחשב היעד ישלח אישור עם המספר 11). גודל החלון קובע את מספר החבילות שאחריהן צריך להגיע אישור - ככל שמספר החלון נמוך יותר, כך כמות הנתונים שיש להעביר גדלה (מכיוון שצריך להעביר כמות גדולה יותר של נתוני בקרה).
פרוטוקולים של שכבת התעבורה

Transmission Control Protocol – TCP
User Datagram Protocol – UDP
Stream Control Transmission Protocol – SCTP
Sequenced Packet Exchange – SPX
ראו גם

מונחים ברשת מחשבים
| סיווג פרוטוקולים על פי מודל ה־OSI |
| --- | --- | --- |
| שכבת היישום | HTTP • SMTP • FTP • RTP • IRC • SNMP • SIP • DNS • DHCP |  |
| שכבת הייצוג | MIME • ASCII • Unicode • TLS |  |
| שכבת השיחה | ASP • PPTP • SSH • NFS • RPC • SOCKS |  |
| שכבת התעבורה | TCP • UDP • SCTP • DCCP |  |
| שכבת הרשת | IP (IPv4 • IPv6) • ICMP • IPX • ניתוב |  |
| שכבת הקו | אתרנט • Token ring • FDDI |  |
| השכבה הפיזית | E1 • 10Base-T • RS-232 • DSL • SONET |  |
| פרוטוקולים במודל TCP/IP |
| --- | --- | --- |
| שכבת יישום | HTTP • SMTP • FTP • DNS • DHCP • SSH • RTP • RTSP • IRC • SNMP • SIP • IMAP4 • MIME • Telnet • RPC • SOAP • LDAP |  |
| שכבת תעבורה | TCP • UDP • SCTP • DCCP |  |
| שכבת רשת | IP • IPv4 • IPv6 • ICMP • IPX • IGMP |  |
| שכבת קשר | אתרנט • 10BASE-T • 802.11 WiFi • Token ring • FDDI • ARP |  |
תאונת הדרכים בצומת להבים

| --- | --- |

 תאריך:  3 בפברואר 2015
 שעה:  14:27
 מיקום:  כביש 31 ליד צומת להבים, צפון הנגב
 גורם:  משאית שהסיעה טרקטור
 הרוגים:  8
 פצועים:  29
 נזק:  נזק נגרם לאוטובוס ההסעות
תאונת הדרכים בצומת להבים היא תאונת דרכים שהתרחשה ב-3 בפברואר 2015 בכביש 31 בצפון הנגב, סמוך לצומת להבים. משאית שהובילה שני טרקטורים התחככה באוטובוס ומחרשת אחד הטרקטורים (קלטרת) חדרה לתוך האוטובוס, קרעה את צדו וגרמה לפגיעה המונית.
האוטובוס הסיע נשים בדואיות בחזרה לבתיהן בתל שבע וכסייפה מתפילה במסגד אל-אקצא. בתאונה נהרגו שמונה נשים, אחת נפצעה באורח אנוש וכמה עשרות במצב קל-בינוני. כל ההרוגות היו תושבות תל שבע שחזרו מתפילה בירושלים.
7 שנים לאחר התאונה, בספטמבר 2022 הורשע נהג המשאית בגרימת מוות ברשלנות. ב-2024 נדחה ערעורו של נהג המשאית ועונשו הושאר על כנו - 8 שנות מאסר.
הערות שוליים

↑  גיל מלמד, ‏יש מה להסתיר? המשטרה לא מפרסמת את דוח התאונה בלהבים, באתר מעריב אונליין, 10 במאי 2015
↑  אילנה קוריאל וכתבי ynet‏, 8 הרוגות ו-29 פצועות בתאונת אוטובוס בדרום, באתר ynet, 3 בפברואר 2015
↑  תמיר סטיימן, ‏התאונה שגבתה את חייהן של 8 נשים: נהג המשאית הורשע בגרימת מוות ברשלנות, באתר ‏מאקו‏, 13 בספטמבר 2022
↑  בית המשפט התיר על כנו מאסר של 7 שנים נגד נהג שגרם למותן של 8 נשים באתר פרקליטות המדינה.
שנות ה-50 של המאה ה-4

שנות ה-50 של המאה ה-4 היו העשור השישי של המאה ה-4, החלו ב-1 בינואר 350 והסתיימו ב-31 בדצמבר 359.
אירועים בולטים בעולם

פרק זה לוקה בחסר. אנא תרמו לוויקיפדיה ו.
אירועים בולטים בעולם > מלחמה ופוליטיקה > מלחמות

350 - ממלכת אקסום כובשת את ממלכת כוש.
356 - קרב ריימס - האימפריה הרומית הפסידה בקרב נגד האלמנים.
אירועים בולטים בעולם > מלחמה ופוליטיקה > סכסוכים לאומיים ואזוריים

351 - מרד גאלוס (התרחש בחודש יוני) - מרד יהודי נגד גאלוס, קיסר האימפריה הרומית. אלפים נהרגו ברעידת האדמה.
אירועים בולטים בעולם > מלחמה ופוליטיקה > אירועים פוליטיים משמעותיים

17 במאי 352 - ליבריוס ממונה לאפיפיור
25 בדצמבר 354 - האפיפיור ליבריוס קובע את ה-25 בדצמבר כיום הולדתו של ישו
כלכלה

פרק זה לוקה בחסר. אנא תרמו לוויקיפדיה ו.
אסונות

פרק זה לוקה בחסר. אנא תרמו לוויקיפדיה ו.
365 - רעידת אדמה בעוצמה של לפחות 8 בסולם ריכטר מתרחשת במזרח הים התיכון. הצונאמי שנגוצר כתוצאה מרעידת האדמה גרם להרס נרחב בכרתים, יוון, לוב, מצרים, קפריסין וסיציליה.
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
מדע וטכנולוגיה

פרק זה לוקה בחסר. אנא תרמו לוויקיפדיה ו.
תרבות פופולרית

פרק זה לוקה בחסר. אנא תרמו לוויקיפדיה ו.
אישים בולטים

פרק זה לוקה בחסר. אנא תרמו לוויקיפדיה ו.
שנות ה-50 של המאה ה-8

שנות ה-50 של המאה ה-8 היו העשור השישי של המאה ה-8, החלו ב-1 בינואר 750 והסתיימו ב-31 בדצמבר 759.
אירועים בולטים בעולם

פרק זה לוקה בחסר. אנא תרמו לוויקיפדיה ו.